«alikonline.ir» - Յուլիսի 12-ին Սուրբ Աթոռի պետական քարտուղար կարդինալ Պիետրօ Պարոլինը Իտալիայի Ֆրիուլի-Վենեցիա-Ջուլիա մարզի Աքուիլեա քաղաքում կազմակերպւած Առաջին աշխարհամարտի աւարտին նւիրւած միջոցառումների շրջանակներում ունեցած ծաւալուն ելոյթի մէջ անդրադարձել է նաեւ Հայոց Ցեղասպանութեանը՝ հետեւեալ ձեւակերպմամբ. «Այդ համաշխարհային հակամարտութիւնը հնարաւոր է դարձրել այն, ինչ մեզ մինչ օրս սարսափով է լցնում. զանգւածային կոտորածների սկիզբ, որոնց զոհն էր հայկական բնակչութիւնը (ում օգնութեան էր հասել այն ժամանակ գրեթէ միայն Սուրբ Աթոռը)` այն աստիճանի, որ նոր, մինչ այդ որեւէ բառարանում գոյութիւն չունեցող բառ ստեղծելու բառ ստեղծելու անհրաժեշտութիւն է առաջացրել՝ «Ցեղասպանութիւն», որն այսօր, ցաւօք, ներկայիս բառապաշարի մաս է կազմում»: